Author: janosova
Last saved by: sipko
Company: Úrad vlády SR

VLÁDA SLOVENSKEJ REPUBLIKY

N

ÁVRH

UZNESENIA VLÁDY SLOVENSKEJ REPUBLIKY
č. ...
z ...

k návrhu na zlepšenie odmeňovania zamestnancov štátnej a verejnej služby pracujúcich v oblasti predvstupových fondov a prípravy na čerpanie prostriedkov zo štrukturálnych fondov a Kohézneho fondu

Číslo materiálu: |
Predkladateľ: | Podpredseda vlády SR pre európsku integráciu, ľudské práva a menšiny P. Csáky
Vláda
A.	schvaľuje

A.1.	návrh na zlepšenie odmeňovania zamestnancov štátnej a verejnej služby pracujúcich v oblasti predvstupových fondov a prípravy na čerpanie prostriedkov zo štrukturálnych fondov a Kohézneho fondu

B.	ukladá

podpredsedovi vlády SR pre európsku integráciu, ľudské práva a menšiny v spolupráci s ministrovom výstavby a regionálneho rozvoja SR

B.1.	vypracovať a predložiť na rokovanie Ministerskej rady vlády SR pre záležitosti EÚ informáciu o možnosti odmeňovania štátnych a verejných zamestnancov pôsobiacich v oblasti fondov EÚ v zmysle nariadenia Komisie (ES) 
č. 1145/2003 z 27. júna 2003, ktorým sa mení nariadenie (ES) č. 1685/2000 o pravidlách oprávnenosti na spolufinancovanie zo štrukturálnych fondov

do 15. októbra 2003

podpredsedovi vlády SR a ministrovi financií 

B.2.	zabezpečiť kontrolu použitia prostriedkov vyčlenených na  zvýšenie ohodnotenia zamestnancov zodpovedných za čerpanie fondov EÚ okrem NKÚ SR

do 1. apríla 2005

ministrom a vedúcim ostatných ústredných orgánov štátnej správy

B.3.	použiť vyčlenené finančné prostriedky výhradne na účel zvýšenia ohodnotenia zamestnancov, ktorých zoznamu bude vypracovaný na základe úlohy B.5. 

od 1. januára 2004

predsedovi Úradu pre štátnu službu

B.4.	v spolupráci s vedúcimi služobných úradov predložiť na rokovanie vlády SR vyhodnotenie uplatňovania osobitného príplatku v rámci miest mimoriadnej významnosti zadefinovaných uznesením vlády SR č. 234/2003

	do 1. decembra 2003

B.5.	v spolupráci s vedúcimi služobných úradov vypracovať na základe kritérií špecifikovaných v materiáli zoznam pracovných miest v štátnej a verejnej službe, ktorých sa bude týkať problematika zlepšenia odmeňovania a predložiť ho na posúdenie Ministerskej rade vlády SR pre záležitosti EÚ

do 15. októbra 2003

B.6.	v spolupráci s vedúcimi služobných úradov vypracovať a predložiť na rokovanie Ministerskej rady vlády SR pre záležitosti EÚ Zásady diferencovaného odmeňovania a hmotnej stimulácie zamestnancov štátnej  a verejnej služby s akcentom na priority plnenia úloh súvisiacich s členstvom Slovenskej republiky v EÚ

do 1. decembra 2003 

B.7.	v spolupráci s ministrom práce, sociálnych vecí a rodiny SR a vedúcimi služobných úradov zabezpečiť uplatňovanie Zásad diferencovaného odmeňovania a hmotnej stimulácie zamestnancov štátnej  a verejnej služby s akcentom na priority plnenia úloh súvisiacich s členstvom Slovenskej republiky v EÚ

od 1. januára 2004

Vykonajú:	podpredseda vlády SR pre európsku integráciu, ľudské práva a menšiny
podpredseda vlády SR a minister financií 
ministri
vedúci ostatných ústredných orgánov štátnej správy
predseda Úradu pre štátnu službu
vedúci služobných úradov

Na vedomie:	predseda Najvyššieho kontrolného úradu SR